

PROJEKTS uz 13.12.2023.

vēlamais datums izskatīšanai: Attīstības komitejā 13.12.2023.

domē: 28.12.2023.

sagatavotājs: Miķelis Cinis

ziņotājs: Miķelis Cinis

LĒMUMS

Ādažos, Ādažu novadā

2023.gada 28.decembrī **Nr.**«DOKREGNUMURS»

**Par darba uzdevuma termiņa atjaunošanu nekustamā īpašuma Rīgas gatvē 61, Ādažos, lokālplānojuma izstrādei**

Ādažu novada pašvaldības dome (turpmāk – Dome) izskatīja Vārds Uzvārds 07.11.2023. iesniegumu (reģistrēts 07.11.2023. ar Nr.ĀNP/1-11-1/23/6043) ar lūgumu pagarināt nekustamā īpašuma Rīgas gatvē 61, Ādažos (kadastra Nr. 8044 004 0306) (turpmāk - Īpašums) lokālplānojuma darba uzdevuma termiņu.

Izvērtējot iesniegumu un ar to saistītos apstākļus, konstatēts:

* 1. 22.06.2021. Dome pieņēma lēmumu Nr.142 “Par atļauju izstrādāt lokālplānojumu nekustamajam īpašumam Rīgas gatvē 61”, ar kuru tika uzsākta Īpašuma lokālplānojuma izstrāde, par lokālplānojuma izstrādes vadītāju tika apstiprināts Ādažu novada teritorijas plānotājs - arhitekts Silvis Grīnbergs, kā arī apstiprināts darba uzdevums lokālplānojuma izstrādāšanai ar derīguma termiņu – divi gadi;
  2. Vides pārraudzības valsts birojs 28.06.2022. pieņēma lēmumu Nr.4-02/33/2022 “Par stratēģiskā ietekmes uz vidi novērtējuma procedūras nepiemērošanu”;
  3. no 04.07.2023. ir izbeigtas darba tiesiskās attiecības starp Silvi Grīnbergu un Ādažu novada pašvaldību;
  4. saskaņā ar Iesniedzēja sniegto informāciju, šobrīd notiek darbs pie lokālplānojuma redakcijas izstrādes;
  5. nav mainījušies faktiskie un tiesiskie apstākļi, uz kuru pamata tika izdots darba uzdevums.

Pamatojoties uz:

* 1. Pašvaldību likuma 4.panta pirmās daļas 15.punktu un 10.panta pirmās daļas 21.punktu, kas noteic, ka pašvaldībai ir autonomā funkcija saskaņā ar pašvaldības teritorijas plānojumu noteikt zemes izmantošanu un apbūvi, un tikai domes kompetencē ir pieņemt lēmumus citos ārējos normatīvajos aktos paredzētajos gadījumos;
  2. Teritorijas attīstības plānošanas likuma 12.panta pirmo daļu, kas noteic, ka vietējā pašvaldība izstrādā un apstiprina vietējās pašvaldības attīstības stratēģiju, attīstības programmu, teritorijas plānojumu, lokālplānojumus, detālplānojumus un tematiskos plānojumus;
  3. Administratīvā procesa likuma 46.pantu, kas noteic, ka nokavēto procesuālo termiņu var atjaunot iestāde pēc administratīvā procesa dalībnieka lūguma, ja atzīst nokavēšanas iemeslu par attaisnojošu, vienlaikus atļaujot izpildīt nokavēto procesuālo darbību;
  4. Administratīvā procesa likuma 48.panta otro daļu, kas noteic, ka iestāde jautājumu par procesuālā termiņa atjaunošanu vai pagarināšanu izlemj viena mēneša laikā rakstveida procesā;
  5. Ministru kabineta 14.10.2014. noteikumu Nr.628 “Noteikumi par pašvaldību teritorijas attīstības plānošanas dokumentiem” 2.punktu, kas noteic, ka plānošanas dokumentu izstrādi organizē un vada ar pašvaldības domes lēmumu apstiprināts izstrādes vadītājs – pašvaldības amatpersona vai darbinieks;
  6. Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 75.punktu, kas noteic, ka pašvaldība pieņem lēmumu par teritorijas plānojuma vai lokālplānojuma izstrādes uzsākšanu, apstiprina darba uzdevumu un izstrādes vadītāju,

kā arī ņemot vērā, ka jautājums tika izskatīts un atbalstīts Attīstības komitejā 13.12.2023., Ādažu novada pašvaldības dome

NOLEMJ:

1. Atjaunot darba uzdevuma derīguma termiņu lokālplānojuma “Rīgas gatve 61” izstrādei un atļaut veikt lokālplānojuma izstrādi līdz 22.06.2025., bet ne ilgāk kā līdz jaunā Ādažu novada teritorijas plānojuma apstiprināšanai.
2. Apstiprināt par lokālplānojuma izstrādes vadītāju Ādažu novada pašvaldības teritorijas plānotāju Miķeli Cini.
3. Ādažu novada pašvaldības Centrālās pārvaldes Teritorijas plānošanas nodaļa atbild par lēmuma izpildi.
4. Par lēmuma izpildes kontroli atbild pašvaldības izpilddirektora vietniece.
5. Lēmumu var pārsūdzēt Administratīvajā rajona tiesā, Baldones ielā 1A, Rīgā, viena mēneša laikā no tā spēkā stāšanās dienas.

Pielikumā:

1. Darba uzdevums lokālplānojuma izstrādei.

Pašvaldības domes priekšsēdētāja K. Miķelsone

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

TPN:@

Iesn.:@

IDV:@

M.Cinis, 26247571